text: এম সফিউল্লা (১৯৪৬–২৫ অক্টোবর ২০০৮) বাংলাদেশের চাঁদপুর জেলার রাজনীতিবিদ ও মুক্তিযুদ্ধের সংগঠক যিনি তৎকালীন কুমিল্লা-২৬ আসনের আসনের সংসদ সদস্য ছিলেন।
  
  প্রাথমিক জীবন 
  সফিউল্লা ১৯৪৬ সালে চাঁদপুরের ফরিদগঞ্জের বারপাইকা গ্রামের মুন্সী বাড়িতে জন্মগ্রহণ করেন। পৈত্রিক বাড়ি ফরিদগঞ্জের ১৫নং রূপসা উত্তর ইউনিয়নস্থ বারপাইকা গ্রামে। তার ২ পুত্র ও ৩ কন্যা। তিনি চাঁদপুর সরকারি কলেজ থেকে এইচএসসি ও ঢাকা বিশ্ববিদ্যালয় থেকে মাস্টার্স ডিগ্রী অর্জন করেন।
  
  রাজনৈতিক জীবন 
  সফিউল্লা ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধে তিনি বাংলাদেশ লিবারেশন ফোর্সের (বিএলএফ) চট্টগ্রাম বিভাগীয় সাব সেক্টর কমান্ডার ছিলেন। তিনি ১৯৯২ সালে চাঁদপুর জেলা আওয়ামী লীগের সভাপতি ছিলেন। ১৯৭২ সালে বাংলাদেশ ছাত্রলীগ কেন্দ্রীয় কমিটির প্রথমে সাংগঠনিক সম্পাদক ও পরবর্তীতে সহসভাপতি ছিলেন। যুবলীগের প্রতিষ্ঠাতা সদস্যও ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২০ আসন থেকে সংসদ সদস্য নির্বাচিত হন।
  
  তিনি চাঁদপুর জেলা রেডক্রিসেন্ট সোসাইটির প্রতিষ্ঠাতা চেয়ারম্যান ছিলেন।
  
  মৃত্যু 
  সফিউল্লা ২৫ অক্টোবর ২০০৮ সালে মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৪৬-এ জন্ম
  বিষয়শ্রেণী:২০০৮-এ মৃত্যু
  বিষয়শ্রেণী:চাঁদপুর জেলার রাজনীতিবিদ
  বিষয়শ্রেণী:চাঁদপুর সরকারি কলেজের প্রাক্তন শিক্ষার্থী ও শিক্ষক
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
  বিষয়শ্রেণী:প্রথম জাতীয় সংসদ সদস্য
title: সফিউল্লা